Divín (okres Lučenec)

**Divín** je obec na Slovensku v okrese Lučenec. 

## Kultúra a zaujímavosti
### Pamiatky
* Hrad Divín, zrúcanina stredovekého hradu, založeného na prelome 13. a 14. storočia. Majiteľmi hradu boli Tomajovci. V druhej polovici 17. storočia tu sídlil Imrich Balaša, známy lúpežný rytier. Po jeho smrti v roku 1683 ho dobylo cisárske vojsko, odvtedy leží v ruinách. Od 80. rokov 20. storočia tu prebieha archeologický výskum. Hrad je čiastočne konzervovanou torzálnou architektúrou.

Divín - Divínsky hrad-3.jpg|Hrad Divín
Divín - Divínsky hrad - bašta JV (1).jpg|Juhovýchodná bašta hradu
Divin castle sk 01.JPG
Divín - Divínsky hrad - bašta SZ (1).jpg|Severozápadná bašta hradu


* Zičiovský kaštieľ, renesančný areál opevneného kaštieľa postavená z roku 1670. Nachádza sa v centre obce, priamo pod Divínskym hradom. Skladá sa zo samotného kaštieľa, dvojpodlažnej trojtraktovej stavby na pôdoryse písmena L, ktorý je umiestnený do štvorcového priestoru ohraničeného hradbami s nárožnými štvorcovými baštami. Bol vybudovaný Imrichom III. Balašom na staršom základe z 15. storočia. Po druhej svetovej vojne tu sídlilo JRD, po nedávnej obnove sa v kaštieli nachádza múzeum a pravidelne sa tu uskutočňujú rôzne kultúrno-spoločenské podujatia. Na nárožiach kaštieľa sa nachádzajú oporné piliere, fasády sú dekorované iluzívnym kvádrovaním nároží. Okolo kaštieľa sú dochované obranné múry s baštami zo 17. storočia.

Divín - Kaštieľ s opevnením (2).jpg|Zičiovský kaštieľ
Divín - Kaštieľ s opevnením (1).jpg
Divín - Kaštieľ - opevnenie (2).jpg|Opevnenie kaštieľa
Divín - Kaštieľ - opevnenie (1).jpg
Divín - Kaštieľ - opevnenie (4).jpg
Divín - Kaštieľ - opevnenie (5).jpg
Divín - Kaštieľ s opevnením (7).jpg


* Rímskokatolícky Kostol Všetkých svätých, trojloďová neskororenesančná stavba s polygonálnym ukončením presbytéria a dvojvežovým priečelím, z roku 1657. Kostol je postavený na staršom stredovekom základe, prvá písomná zmienka o kostole pochádza z roku 1393. Miestna farnosť bola evanjelická od druhej polovice 16. storočia do roku 1639, v tomto období bol evanjelický farár vyhnaný a oblasť rekatolizovali Jezuiti. Hlavná loď kostola je zaklenutá valenou klenbou s lunetami. Kostol bol obnovovaný v roku 1860 a upravený v roku 1909, keď bol novo zariadený interiér. Z pôvodného mobiliára sa dochovalo iba niekoľko sôch zo 17. storočia, sv. Petra, sv. Pavla a sv. Jána Krstiteľa. Na empore je umiestnený jednomanuálový organ od Sándora Országha z roku 1909. Fasády kostola sú členené oknami so šambránami, na bočných lodiach so segmentovým záklenkom, hlavná loď má termálne okná. Presbytérium je členené opornými piliermi a oknami s polkruhovým záklenkom a šambránami. Veže sú ukončené korunnými rímsami s terčíkom a barokovými helmicami s laternou. Okolo kostola je dochovaný štvorcový obranný múr zo 17. storočia s nárožnými baštami. 

Kostol Divín - panoramio.jpg|Kostol Všetkých svätých
Divín - Kostol s opevnením (2).jpg
Divín - Kostol s opevnením (3).jpg
Divín - Rímsko-katolícky kostol Všetkých svätých.jpg
Divin sk 01.JPG|Opevnenie kostola


* Rímskokatolícka fara, jednopodlažná baroková stavba na pôdoryse obdĺžnika, z roku 1761. Objekt bol upravovaný v rokoch 1860 a 1940. Na budove sa nachádzajú slnečné hodiny, údajne najstaršie v Novohrade. Priečelie fary je tvorené oknami alternovanými nikami so sochami svätcov.

* Kaplnka sv. Anny, neskorobaroková stavba s po­ly­go­nál­nym uzá­ve­rom a malou strešnou ve­žou, z roku 1775. Ide o pútnické miesto, ide o jeden z dvoch existujúcich cintorínov v obci. Obnovou prešla v rokoch 1942, 1981 a 1990, keď bol pred ňu pristavený charakteristický prístrešok pre pútnikov. Podľa ústnej tradície bola postavená ako náhrada za katolícky kostol sv. Anny v Dobroči, ktorý v roku 1696 prešiel do rúk evanjelikov. Niektoré zdroje uvádzajú, že dôvodom jej vzniku bola pamiatka na výročie dobytia hradu osmanskými Turkami a postavená bola z kameňov ruín divínskeho hradu. V interiéri sa nachádza rokokový oltár sv. Anny s rokajovou a mriežkovou ornamentikou. Fasáda kaplnky je členená lizénami a oknami s polkruhovým záklenkom. Strešná veža má šindľovú cibuľu.

Divín - Fara so slnečnými hodinami - 01.jpg|Baroková katolícka fara
Divín - Fara so slnečnými hodinami (1).jpg|Slnečné hodiny na budove fary
Slnecne hodiny - fara, sundial on wall - panoramio.jpg
Divín - kaplka sv. Anny.jpg|Kaplnka sv. Anny


### Turistika
Neďaleká vodná nádrž Ružiná, vybudovaná začiatkom 70. rokov 20. storočia sa stala lákadlom pre turistov zo Slovenska i zahraničia. 

### Zaujímavosti
V okolí obce sa zachovali pozostatky baníckej činnosti z prvej polovice 20. storočia v podobe opustenej podpovrchovej bane, v ktorej sa ťažila magnezitová ruda. Tá bola lanovkou dopravovaná do neďalekej Lovinobane, kde sa spracúvala v podniku na výrobu žiaruvzdorných tehál.

## Referencie

## Literatúra
* SIVOK, Ján  ŠIMKOVIC, Michal: *Divín : svedkovia histórie.* B. m. v. : Ján Sivok - JSS, 2009. 239 s. ISBN 978-80-970306-4-3

## Pozri aj
* Divín (hrad)
* Zoznam kúlturnych pamiatok v obci Divín

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Lučenec